1.  ปัจจัยความเสี่ยง

  1.1 ความเสี่ยงในการประกอบธุรกิจ

  ก) เกี่ยวกับการจัดหาที่ดินในโครงการเดิมเพิ่มเติมมาพัฒนาเพื่อขาย

  บริษัทดำเนินธุรกิจพัฒนาอสังหาริมทรัพย์ในรูปแบบเขตส่งเสริมอุตสาหกรรม
  โดยเริ่มแรกที่บนถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี
  ซึ่งเป็นเขตส่งเสริมอุตสาหกรรมที่ใกล้กรุงเทพฯ และสะดวกทั้งทางด้าน
  การคมนาคมและแรงงานฝีมือ
  ทำให้มีความต้องการในพื้นที่สร้างโรงงานอุตสาหกรรมเพิ่มขึ้นอย่างต่อเนื่อง
  จึงมีพื้นที่เหลือขายลดน้อยลงตามลำดับ และส่งผลให้พื้นที่โดยรอบโครงการมีความเจริญขึ้นมาก
  เป็นแหล่งชุมชนขนาดใหญ่ ซึ่งมีประชากรโดยรวมอยู่ประมาณ 250,000 คน

  ในปัจจุบันบริษัทมีความเสี่ยงในการขยายพื้นที่เพื่อนำมาพัฒนาเป็นพื้นที่เพื่อขายหลายด้าน อาทิ

  เช่น ราคาที่ดินที่สูงขึ้นและข้อจำกัดของการขยายพื้นที่ติดกับโครงการเดิม,ข้อจำกัดของผังเมือง
  อีกทั้งบริษัท ยังต้องคำนึงถึงสิ่งแวดล้อมที่จะเกิดขึ้นในบริเวณโครงการและพื้นที่ใกล้เคียงในอนาคต
  ดังนั้นบริษัทอาจได้รับผลกระทบในการจัดหาที่ดินใหม่เพื่อนำมาพัฒนาเป็นพื้นที่เขตอุตสาหกรรมในโครงการที่จังหวัดปทุมธานี
  นอกจากนี้ บริษัทยังต้องพิจารณาในด้านการพัฒนาอสังหาริมทรัพย์รูปแบบอื่น ๆ เพื่อให้สอดคล้องกับ
  มูลค่าที่ดินที่เพิ่มขึ้น,นโยบายของภาครัฐและสิ่งแวดล้อม เพื่อให้เกิดประโยชน์สูงสุด
  ทั้งในด้านผลประกอบ การของบริษัทฯ และสิ่งอำนวยความสะดวก
  เพื่อรองรับความต้องการในพื้นที่ ซึ่งจะทำให้โครงการมีความสมบูรณ์ยิ่งขึ้น
  ในส่วนของเขตประกอบอุตสาหกรรมแห่งใหม่ที่จังหวัดนครราชสีมานั้น ยังมีพื้นที่เหลือขาย พอเพียง
  อีกทั้งพื้นที่โดยรอบโครงการเป็นพื้นที่เกษตรกรรม
  ซึ่งหากในอนาคตทางบริษัทมีนโยบายที่จะขยายขนาดโครงการที่ยังสามารถขยายที่ดินต่อไปได้
  และในปีนี้ทางบริษัทได้ขายที่ดินบางส่วนเพื่อให้บุคคลภายนอกเข้ามาจัดสร้างที่พักอาศัยประเภท
  Service Apartment เพื่อรองรับกับความ ต้องการของลูกค้า ในอนาคตต่อไป

  ปัจจุบันบริษัทมีที่เหลือขายในส่วนของเขตส่งเสริมอุตสาหกรรมนวนคร จังหวัดปทุมธานี อยู่ทั้งสิ้น

  ประมาณ 512 ไร่ โดยแบ่งออกเป็นพื้นที่เพื่อการอุตสาหกรรม จำนวน 367 ไร่
  และพาณิชยกรรม, ที่พักอาศัย 145 ไร่
  โดยเข้าออกและในส่วนของเขตประกอบการอุตสาหกรรมนวนคร จังหวัดนครราชสีมา
  มีพื้นที่เหลือขายในเฟส 1 ประมาณ 290 ไร่ ทั้งนี้ทางบริษัทได้ทยอยขยายพื้นที่อยู่เรื่อยๆ
  นอกเหนือจากนี้ทางบริษัทยังได้มีการศึกษาความเป็นไปได้ในการเพิ่มรายได้จากโครงการอสังหาริมทรัพย์อื่นๆ
  เพื่อเป็นการแตกแขนงรูปแบบของธุรกิจปัจจุบันของบริษัท และเป็นการสร้างรายได้เพิ่มให้กับบริษัท

2)  การประกาศผังเมืองใหม่ของจังหวัดปทุมธานี

  ปัจจุบันได้มีการประกาศให้ใช้บังคับผังเมืองรวมท่าโขลง- คลองหลวง –รังสิต จังหวัดปทุมธานี
  เมื่อวันที่ 28 ธันวาคม 2552 กำหนดให้พื้นที่โครงการของบริษัทเป็นพื้นที่สีม่วง
  และให้ใช้ประโยชน์ที่ดินเพื่ออุตสาหกรรมคลังสินค้า
  การสาธารณูปโภคและสาธารณูปการเป็นส่วนใหญ่
  ในขณะเดียวกันก็กำหนดให้พื้นที่บางส่วนของโครงการด้านทิศเหนือ
  จากแนวคลองเชียงรากน้อยระยะ 200 เมตร เนื้อที่ประมาณ 50 ไร่ เป็นพื้นที่สีเขียว
  และให้ใช้ประโยชน์ที่ดินเพื่อเกษตรกรรม สถาบันราชการ
  สาธารณูปโภคและสาธารณูปการเป็นส่วนใหญ่
  เป็นเหตุให้การพัฒนาที่ดินของบริษัทในเชิงพาณิชย์มีข้อจำกัด อย่างไรก็ตาม
  แม้ผังเมืองใหม่จะได้ประกาศใช้แล้ว
  ถ้าเทศบาลหรือผังเมืองจังหวัดพิจารณาเห็นว่าสถานการณ์และสิ่งแวดล้อมเปลี่ยนแปลงไป
  ก็สามารถที่จะเสนอต่อคณะกรรมการผังเมืองเพื่อแก้ไขปรับปรุงข้อกำหนดหรือรายละเอียดของผังเมืองได้

  1.2 ความเสี่ยงในด้านการเงิน : เกี่ยวกับต้นทุนการกู้ยืม

  เนื่องจากบริษัท จะต้องใช้เงินลงทุนจำนวนมากในการพัฒนาที่ดินและสาธารณูปโภค
  อีกทั้งจำเป็นต้องใช้แหล่งเงินทุนระยะยาว
  อาจมีผลกระทบทำให้ต้นทุนดอกเบี้ยจากการลงทุนสูงกว่าปกติ
  หากโครงการลงทุนแต่ละโครงการเกิดการล่าช้าไม่เป็นไปตามกำหนดเวลา
  ซึ่งเป็นความเสี่ยงของบริษัทฯ อย่างไรก็ตามบริษัทฯ
  ยังมีนโยบายในเรื่องการมีระเบียบวินัยทางการเงิน คือยังมีมาตรการรักษา Debt / Equity
  อยู่ที่ 0.7

  1.3 ความเสี่ยงอันเนื่องจากวิกฤติการการเมืองภายในประเทศ

  ในห้วงปี 2552 ที่ผ่านมา ถือว่าเป็นปีที่หลายประเทศทั่วโลกพบปัญหาทางเศรษฐกิจที่เลวร้าย
  บางประเทศอยู่ในสภาพยากลำบากเมื่อต้องเผชิญหน้ากับภัยสารพัดชนิด
  ทั้งการเมืองภายในประเทศ ภัยธรรมชาติ และภัยเศรษฐกิจตกต่ำที่ถาโถมเข้าใส่แทบตั้งตัวไม่ติด
  ดัชนีวัดความยากจนพุ่งสูงยิ่งในช่วงต้นปี 2552 ที่เรียกว่า “มองไม่เห็นแสงสว่างที่ปลายอุโมงค์”
  อย่างไรเสียก็ยังถือว่ามนุษยชาติมีความโชคดีอยู่บ้างที่รัฐบาลของแต่ละประเทศต่างตระหนักถึงความทุกข์เข็ญยากลำบาก
  ร่วมกันคนละไม้ละมือผลักดันมาตรการกระตุ้นเศรษฐกิจมูลค่ามหาศาล
  จนสามารถฉุดเศรษฐกิจขึ้นมาจากหลุมได้อย่างหวุดหวิดในช่วงปลายปี
  ทำให้ผู้คนต่างมีกำลังใจและมีความรู้สึกที่ดีขึ้นมาบ้าง

  เมื่อผ่านวิกฤติมาได้อย่างทุลักทุเล จึงมีการคาดการณ์ว่าเศรษฐกิจโลกในช่วงฟ้าหลังฝน
  หลังพายุสงบจะกลับมาแข็งแกร่งได้อีกครั้งในปี 2553
  โดยจะมีเศรษฐกิจของประเทศในเอเชียทำหน้าที่เป็นหัวจักรสำคัญในการขับเคลื่อนเศรษฐกิจโลกให้เติบโต

  อย่างไรก็ตาม แม้ทุกฝ่ายจะคาดการณ์ว่าเศรษฐกิจโลกในปี 2553 จะขยายตัวได้ แต่ก็ยังไม่มี
  ใครกล้ารับประกันได้ว่าจะเติบโตได้อย่างต่อเนื่องหรือไม่
  เพราะฉะนั้นยังถือว่าเศรษฐกิจยังตกอยู่ในความเสี่ยงที่รัฐบาลทั่วโลกจะวางใจไม่ได้
  ดังนั้นบริษัทจึงต้องดำเนินธุรกิจด้วยความระมัดระวังและรอบคอบ
  มีวินัยในการใช้จ่ายอย่างเคร่งครัด อันนำไปสู่การยืนหยัดอย่างมั่นคง ด้วยการขยายฐานลูกค้าใหม่
  เพิ่มช่องทางในการหารายได้จากการสร้างบริการใหม่ รวมทั้งโครงการอื่น ๆ เช่น
  ตลาดและพาณิชยกรรม เป็นต้น